Saya mau tau Penerangan dari Uzumaki Naruto. Jelaskan dalam bahasa melayu

Dikenali sebagai seorang budak lelaki dengan berambut perang dan mencacak, bermata biru dan memakai gogel, sering memakai pakaian jingga yang dikenali sebagai Uzumaki Naruto. Selepas menamatkan pengajiannya di Akademi Ninja Konoha, dia mula memakai pelindung kepala yang menandakan identiti sebagai ninja dari Konohagakure. Dalam Bahagian II manga, Naruto yang lebih matang dan lebih berisi memakai pakaian yang berbeza. Kyuubi iaitu makhluk menyerupai seekor musang yang berekor sembilan turut mula mempengaruhi tubuhnya, menyebabkan Naruto akan berubah menyerupai seekor musang sekiranya emosinya terganggu. Walaupun Naruto hanya menunjukkan perubahan kecil seperti gigi tajam dan kuku tajam pada mulanya, dia kemudiannya mengembangkan ekor merah yang diperbuat daripada tenaga dalaman milik Kyuubi, atau chakra. Chakra merah bermula dengan mengelilingi tubuhnya, sebaik sahaja empat ekor mula kelihatan, darah Naruto mula bergabung dengan chakra, mengubah seluruh tubuhnya menjadi merah. Semasa ekor keenam muncul, Naruto kelihatan memakai rangka seekor musang, tetapi sebaik sahaja Naruto berjaya mengawal chakra Kyuubi dengan stabil, dia dapat mengekalkan bentuk tubuhnya semasa menggunakan chakra Kyuubi. Sebagai ninja, Naruto membawa banyak senjata, tetapi bergantung pada teknik ninja semasa berperang, yang mengkhususkan diri dalam membuat klon dirinya. Walau bagaimanapun, siri kemudiannya Naruto mula memegang sepasang bō dalam pertempuran.

Diperkenalkan sebagai seorang budak yang nakal sewaktu kecil, Naruto gemar mencari perhatian dengan aksi nakalnya kerana dia dipulaukan oleh penduduk Konoha semasa zaman kanak-kanaknya. Untuk membuatkan dirinya diterima dan dihormati, dia memutuskan untuk menjadi seorang Hokage dan melampaui kehebatan kesemua Hokage sebelumnya, tidak kira apa jua halangan yang akan mendatang. Semasa menjadi ninja, Naruto membentuk persahabatan yang pada mulanya adalah kekurangannya sewaktu usia kecilnya, sehinggakan hubungan persahabatan Naruto dan rakan-rakannya mula beralih kepada hubungan kekeluargaan. Walaupun Naruto kadang-kadang mendapati dirinya tidak dapat menyelesaikan misi-misi yang dia ingin lakukan, watak-watak lain percaya bahawa dia akan menjadi Hokage yang sangat hebat kerana aura positif dalam diri Naruto terhadap kehidupan mereka.